KAKO POSTATI ODVJETNIK
Ajme.
MOŽETE VI TO!
Da?
Gospodine Yoon,
gđa Seol je ovdje.
Hash je žilav. U samo jedan dan dosta se oporavio.
- Rekao sam da ću doći po njega. - Ionako sam išla do grada.
Ja ću zasad ići po njega.
Ne ostavljaj ga u hotelu.
Daleko je.
Nije li hotel jednostavniji?
Nije daleko.
Dobro.
Kako hoćeš.
Što se tiče onog što sam jučer rekla…
Nećemo više o tome.
Ne želim razgovarati o nečemu
tako besmislenom.
Shvaćam.
Puno sam razmišljala o tome.
Mislim da bi bilo bolje
da se ti brineš za Hasha.
Sigurna si?
Pod jednim uvjetom.
Kojim?
Bio to cimer ili supruga,
nađi nekoga s kim ćeš odgajati Hasha.
I skrbništvo je tvoje.
Što kažeš?
Dogovoreno.
Heart Logic se ne oslanja na tradicionalno spajanje parova.
Rabimo UI da analiziramo podatke
o vašem idealnom tipu i automatski vas spajamo.
Vaše preferencije pretvaramo u podatke
i preporučujemo vam idealne spojeve.
Jedinstveno je i to što nema slika ni profila.
To je doslovce spoj na slijepo.
Ljudi se spajaju bez slika i profila?
Da. Štoviše, uspješnost je mnogo veća
kad se sastanete bez informacija.
I ne ograničavamo broj spojeva poput tradicionalnih tvrtki za sparivanje,
pa možete dejtati bez pritiska.
Dajemo vam neograničene spojeve godinu dana.
Biste li htjeli…
Mama, moram piškiti.
Nađi tatu.
- Shvaćam. - Tako je.
Provjeravate li svoje članove?
Naravno!
Ručno provodimo rigoroznu provjeru.
VOLIM MAMU I TATU
Idem ja.
Imam jedan sastanak uživo i odmah se vraćam kući.
Možeš li onda pokupiti Mina na povratku?
Zašto?
Vjerojatno ću večerati sa Sang-minom.
Da?
Nas troje bismo trebali imati obiteljsku večeru nekad.
- Možemo sutra. - Može.
Razgovarate li još samo
ili se situacija razvija?
Ne želim o svom ljubavnom životu.
Ipak si mi pravno muž. Čudno je.
Dobro. Idem sad.
Bok.
Doma sam.
Gdje si bio?
Min je rekao da si izašao baciti reciklažu.
Gdje je on? Spava?
Da.
Pio si?
Da, malo.
Nego,
o našem dogovoru…
Sigurna si da je to u redu?
Što se događa?
Ja…
Mislim…
Da sam se zaljubio u tebe.
Kad te zamislim s drugim,
ljubomoran sam
i osjećam neku vrućinu
- u utrobi… - Min-chan.
Ovo je kršenje ugovora.
Naš sporazum o suroditeljstvu
nije pravi ugovor u Koreji.
Što želiš reći?
Sigurna si da dobro postupamo?
Misliš li da smo zaista sretni
u ovoj obitelji bez ljubavi?
Ljubav je osjećaj koji se može promijeniti s vremenom.
Obitelj koja se temelji samo na osjećaju
na kraju će te strašno razočarati i završit će razvodom.
Ne želim odgajati Mina u razvedenoj obitelji.
Mislim
da te stvarno volim.
Žao mi je.
Ne želim
razoriti našu obitelj.
U redu.
Onda bismo se trebali razvesti.
Jako mi je žao,
ali ne želim živjeti u obitelji bez ljubavi.
Želim da budemo pravi par.
12. POGLAVLJE IZVAN ZAVJETA LJUBAVI
Kršenje ugovora?
Kakvo kršenje ugovora?
O suroditeljstvu.
Odlučili smo zajedno odgajati dijete bez bračnog odnosa.
Ne pratim vas.
Min-chan i ja vjenčali smo se bez ljubavi.
Mislili smo da bi takav brak bio stabilniji
i odlučili imati dijete putem IVF-a i ne miješati se jedno drugom u život.
Dakle, niste imali fizičke odnose s mužem?
Ne. Nijednom.
Min-chana sam upoznala u SAD-u,
gdje sam našla ljude poput nas,
koji su vjerovali da ljubav uništava brakove.
Upoznala sam ga na platformi koja spaja takve ljude.
A, tako.
I Min-chan i ja odrasli smo
s razvedenim roditeljima.
Na svojoj smo koži iskusili
koliko nestabilan brak iz ljubavi može biti
i pridružili se platformi.
U SAD-u, ovisno o saveznoj državi,
takvi ugovori mogu biti pravno prepoznati.
Šanse da korejski sud prizna takav ugovor malene su.
Ako odluči da se ugovor protivi javnom redu i moralu,
može ga poništiti.
Što to točno znači?
Odnosi se na osnovne moralne vrijednosti i javni red društva.
Na primjer, „ugovor o konkubini”, koji se protivio monogamiji
poništen je jer je remetio javni red i moral.
O „konkubini”?
Da.
Drugi je slučaj uključivao ugovor
gdje se oženjena osoba pristala vjenčati drugom nakon razvoda.
Poništen je jer je kršio etiku i društveni red.
Ali moj ugovor s njim nije ništa tako čudno.
Uzimanje konkubine ili dogovor o braku s nekim drugim
samo se po sebi protivi etici.
Ali mi smo samo u boljem obliku braka,
onom koji se ne temelji na nesavršenim osjećajima.
Shvaćam.
Ali sud bi to mogao smatrati fundamentalnom negacijom
tradicionalnog koncepta braka
jer se seksualni odnos i emocionalna veza smatraju
ključnima za bračni odnos.
Shvaćam.
Ali zašto mislite da je ugovor prekršen?
Moj se muž zaljubio u mene.
Želi da budemo kao drugi bračni parovi.
A ja to ne želim.
Sad želi da se razvedemo.
Ali ja se ne želim razvesti.
Sviđa mi se naš život kakav jest,
baš kao što stoji u ugovoru.
Bio to cimer
ili supruga,
nađi nekoga s kim ćeš odgajati Hasha.
Onda ću ti dati skrbništvo.
AGENCIJA ZA SPAJANJE PAROVA
HEART LOGIC UI SERVIS ZA SPAJANJE
UPIT ZA KONZULTACIJE
IME YOON-SEOK-HOON
BROJ TELEFONA
UPIT ZA KONZULTACIJE
UPIT POSLAN
Min-ji kaže da ste direktorica agencije za spajanje parova.
Jesam.
Progresivnija je od tradicionalnih agencija.
Ovo je moja brošura. Pročitajte.
HEART LOGIC
Možda je još rano za razmišljati o braku,
ali sad je pravo vrijeme.
I Min-ji se prijavila.
Rekla mi je.
Imamo popust za poznanike.
Dobro.
Nekako je ironično
što netko tko ne vjeruje u ljubav radi na spajanju parova.
Zato to mogu raditi.
U ljubavi su važni osjećaji, ali u braku stvarnost.
To nije obećanje da ćete se voljeti zauvijek,
nego ugovor o zajedničkom životu do smrti.
U zajedničkom životu kompatibilnost je važnija od osjećaja.
Rijetko upoznaš nekoga preko prijatelja.
Nije lako slučajno naći nekoga tko ti odgovara.
U agenciji za spajanje parova imaš pristup mnogo više ljudi,
pa su ti šanse veće.
- Veselim se našoj suradnji. - I ja.
Ma daj.
Kako može imati dijete bez odnosa?
Zar je Djevica Marija?
Putem IVF-a.
Onim postupkom za neplodne parove?
Ovih dana nije samo za njih.
Dakle, suprug se želi razvesti od supruge jer…
Jer se zaljubio u nju.
Nije li to čudno?
Želi se razvesti od nje jer je voli?
Što klijentica točno želi?
Želi pravno primijeniti ugovor o suroditeljstvu.
Želi i odštetu od milijardu wona
koju navode u ugovoru.
Njezin pravi cilj nije dobiti odštetu,
nego to iskoristiti
da izbjegne razvod i nastavi živjeti kao dosad.
Ali hoće li to suci smatrati pravomoćnim ugovorom?
Rekla sam da će ga poništiti ako zaključe da se protivi javnom redu i moralu.
Ljuti me to.
Što to?
Znate, ona narušava svetu zajednicu braka.
Nemojte u to uplitati svoje osjećaje.
Radim li to?
Ovih dana mnogo bračnih parova ima afere i brakove bez seksa.
U lažnim su vezama.
A ovi su ljudi od početka izbacili osjećaje putem ugovora.
Lažni parovi to skrivaju.
U biti je to isto. Brak bez ljubavi.
Nije.
U početku su bili zaljubljeni, pa je to brak gdje je ljubav izblijedjela.
Možda brak nije vrhunac ljubavi,
nego proces koji je troši.
Pogledajte se.
Zašto ste toliko protiv braka?
Ne izražavam svoje mišljenje.
Samo kažem kako stvari stoje.
Ljudi u šali kažu da bi se brak trebao obnavljati svakih 20 godina.
Kad je brak započeo kao institucija, ljudi su živjeli samo do 50 ili 60.
Sad, kad ljudi žive do 100 godina,
ideja da bismo jednu osobu voljeli do kraja života
čini se malo nerealistična.
Štoviše, rok trajanja mogao bi ljude nagnati da se više trude…
Kako god.
Nije me briga kako drugi žive ni što misle.
Samo se želim oženiti nekim koga jako volim,
zauvijek joj iskazivati ljubav i čak i kao starac davati svu energiju…
U redu, dosta je bilo.
Što vi mislite, g. Yoon?
Ima li smisla stupiti u brak
samo kako biste odgojili dijete, bez intimnosti i nježnosti?
Neki o braku misle samo kako bi imali psa.
Molim?
Znate,
ljubav je osjećaj,
a osjećaji se uvijek mogu promijeniti.
S druge strane,
brak je doživotni trajni ugovor, pa su razlike među njima neizbježne.
Shvaćam zašto bi netko odlučio osnovati obitelj
na temelju suroditeljstva,
umjesto da se oslanja na promjenjive osjećaje.
Nisam to očekivao od romantičara.
Romantičara?
G. Yoon?
- Očito više ne. - Ne.
Nego, želim preuzeti predmet.
Javni red i moral nisu fiksni koncepti.
Mogu se različito shvaćati
ovisno o dobu i društvenim normama.
Vjerujem da bi se i brak danas trebao drukčije razmatrati.
Mogu li preuzeti predmet?
Može.
Pridružit ću joj se.
- Samo izvolite. - Blagi Bože.
Recite mi ako vas bude boljelo.
U redu.
Mislila sam da hoće, ali ne boli.
Vidite?
Ovo je danas najpopularniji tretman.
Vidjet ćete poboljšanje
ako budete redovito dolazili.
U redu, hvala.
- Drago mi je. - Upoznat ću ih.
Gđo Heo Min-jeong, ovdje!
- Zdravo. - Zdravo.
Ovo je moja prijateljica Lee Gyeong-hui.
Starija je sestra Jin-wooa.
Kako ste?
- Drago mi je. - I meni.
Zbog vas sam dobila svoj novi početak.
Htjela sam vas počastiti za pobjedu
i pozvati Gyeong-hui jer mi vas je ona preporučila.
Sjajno.
Sjednite.
Vi i Jin-woo radite u istom timu?
Da, počeli smo zajedno, stoga se dobro slažemo.
A, tako.
Onda ste tu negdje po godinama.
Isto je godište.
Kao Jin-woo?
Ne.
- Kao mi. - Ti to ozbiljno?
- Imate 42 godine? - Da.
Sigurno se dobro brinete o sebi.
Mislila sam da je između vas i Jon-wooa samo par godina razlike.
Ali deset?
Kako to da nemate pjega?
Imate prekrasan ten.
Jer sam jučer bila kod dermatologinje.
Stvarno?
Zato tako sjajite!
Što ste napravili?
Bila sam na tretmanu protiv pjega
i svakako se čine svjetlije,
a i tekstura kože mi je bolja.
Uz tu razliku od deset godina,
Jin-woo vam se sigurno čini kao beba.
Ne, ne baš.
Samo je tebi on beba.
Sad ima 32 godine.
- Znam. - Da.
Vrijeme je da se oženi, ali nema nikakvih vijesti.
Zar nema djevojku?
Sumnjam.
Ima li?
Pa,
nisam baš sigurna.
Gđo Heo,
molim vas, pazite na mog brata
kao starija sestra.
Možda biste ga mogli upoznati s nekim…
Valjda su sve vaše prijateljice starije od njega.
Jesu, zar ne?
Pretpostavljam, da.
Zašto ne bi stariju djevojku?
Ti to ozbiljno?
Jin-woo ne voli starije žene. A ni ja.
Obitelji se to ne bi svidjelo.
Par godina razlike je u redu.
Nema šanse. Moraju imati dijete.
- Jasno, dijete. - Da.
- Ovo je fino. - Ovaj restoran je slavan.
Dobar tek, gđo Heo.
Hvala.
Što je?
U vezi s našom večerom…
- Da? - Zaboravila sam da imam planove.
Kakve planove?
Samo neke planove.
Možemo večerati drugi put.
Što je njoj?
Hej, Gyeong-hui.
Da.
Kad?
S gđom Heo?
Porazgovarajmo.
Stvarno imaš planove večeras?
Da.
Ne laži.
Zašto mi nisi rekla da si mi upoznala sestru?
Što je rekla da me sad ponovno izbjegavaš?
Nije rekla mnogo.
Oboje znamo o čemu se radi.
Pokušala sam to zanemariti, ali ne mogu.
U redu. Deset si godina starija.
Razvedenica si s djetetom.
A ipak te volim.
Igrat ćemo se skrivača svaki put kad to iskrsne?
Ako sad započnemo, brak je sljedeći.
Ali jesmo li kompatibilni?
Ovako možemo imati razlike,
- ali brak je drugačiji. - Razlike?
Slušaj.
Brak je za ljude koji su ludo zaljubljeni.
Što je dobar spoj, a što ne?
Nije li ljubav najvažnija u braku?
Ajme.
Udaj se za mene.
Što?
Idemo po blagoslov obitelji i vjenčajmo se.
Kladim se da će ti obitelj slaviti.
Pa što? Ti ćeš živjeti sa mnom, ne oni.
Dobro me slušaj.
Neću više sebe gurati u stranu
zbog ljubavi.
Volim te, ali ja sam si važnija.
Volim sebe više nego tebe.
Samo se tako mogu odužiti mami.
Što?
Što si upravo rekla?
Što?
Reci što si upravo rekla.
Volim sebe više.
Ne, odmah prije toga.
Volim te, ali…
Ne možeš to samo tako reći.
Potresen sam.
Vjeruj mi.
Nikad te neću umanjivati.
Nikad.
Gdje je gđa Kwon?
Izašla je na neko vrijeme.
Baš sam vas htjela zvati.
Zbog čega?
Zvao me Ban Gi-seung.
Baš kako smo mislili,
g. Ko je sve isplanirao.
Znao sam.
Sad moramo samo naći dokaze.
Da.
Pristao je dati sve ključne dokaze.
Čini li se da su u lošim odnosima?
Naravno.
Zato je došao meni.
S Ban Gi-seungova gledišta,
ako prizna da je g. Ko sve organizirao,
izgubit će licencu zbog kršenja pravila.
Ako kaže da je društvo za upravljanje imovinom sve riješilo samostalno,
morat će platiti više od 80 milijardi wona odštete.
Obje su opcije loše.
Povrh svega, čujem da g. Ko
pokušava sve prišiti Ban Gi-seungu.
LEE JIN-WOO
Organizacija koja je podržala g. Bana
zove se Zaklada Seunghun, a direktor je g. Ko Seung-cheol.
Dali ste mu naše informacije?
Pitao me gdje sam skrila tehničke dokumente.
Rekla sam mu da oni ne postoje
i da je g. Lee Seong-bin sve to umislio.
- Zašto? - Ne čini se da bi g. Ban izdao g. Koa.
A ako ga je Ko poslao da sazna što planiramo?
Zašto to mislite?
Zaklada g. Koa ga je financirala.
Da?
Onda je i g. Ban jedan od Koovih štićenika.
Štićenika?
Da.
U odvjetničkim uredima važni su ljudi,
a g. Ko je to svladao poput umjetnosti.
Upravo je to napravio i s nekim drugim.
Podržavao je talente stipendijama korporacijskih klijenata
i gradio mreže da ojača bazu klijenata.
Dobro zna razviti ljude i pobrati korist.
G. Ban Gi-seung je možda jedan od njih.
Ko Seung-cheolov štićenik.
Ipak,
ako je u opasnosti, pronaći će izlaz.
Predat će sve dokaze
prekosutra u 16 h.
Onda ćemo saznati istinu.
Da.
- Čuvajte se. - I vi.
Možemo li na piće poslije posla?
Nešto nije u redu?
Riječ je o najvažnijoj stvari u mom životu.
- Saslušajte me. - U redu.
Može li Hyo-min s nama?
Zašto ona?
Ne znam hoće li moći pomoći,
ali trebam žensku perspektivu.
U redu.
Hvala.
U vezi sam s Min-jeong.
Znala sam.
Ponašate se čudno od onog ručka neki dan.
Nisi ni iznenađena.
Nego, želim se vjenčati.
- Kime? - Kime?
Upravo sam vam rekao.
U vezi sam s Min-jeong. Kim drugim?
- Zašto ste toliko iznenađeni? - To je prebrzo.
Tako je. Vrlo brzo.
- I? - I?
Čovječe.
Što si ti, jeka?
Hajde, recite.
Želite je oženiti. I?
Mislim je zaprositi,
ali kaže da ne želi brak.
Zato sam htio vaš savjet
o tome kako da je zaprosim.
Nema do klasika.
A da joj izrecitirate zavjete koje ćete sami napisati?
Vrlo jednostavno, a vrlo intuitivno. Sviđa mi se.
Što da napišem?
Rado bih pomogla,
ali nemam pojma.
Nisam ni sigurna
idu li ljubav i brak zajedno.
Uopće mi ne pomažeš.
A vi?
Ja?
Ja mislim
da se brak temelji na ljubavi.
Ali s vremenom ta ljubav samo mijenja oblik.
Kako?
Ljubav između para
počinje sa strasti, prerasta u stvarnost
i završava sa solidarnosti.
Gubitak strasti
ne znači gubitak ljubavi.
Solidarnost, odanost, pripadanje.
To su sve različiti oblici ljubavi.
Dobio sam odgovor.
Samo malo.
Mogu li ovo iskoristiti za zavjete?
Posudit ću vaše riječi.
Što ste rekli?
„Ljubav počinje sa strasti…”
„Prerasta u stvarnost. ”
Ma znam.
„Prerasta u stvarnost…”
„I završava sa solidarnosti.”
- Samo još jedna runda. - Još jedna runda.
- Još jedna runda! - Još jedna runda!
Vas dvoje samo dajte.
Ali samo jedna.
- Da! - Da!
Ovo se pije naiskap.
- Oprostite! - Da?
- Još jedan soju, molim! - Može.
Hvala.
Živjeli! Hvala.
Možeš ti to, Jin-woo!
Samo naprijed, mladoženjo!
SUD
Ako kažu ovo, moramo spomenuti ovo.
Dobro?
Evo ih.
Dugo se nismo vidjeli, gđo Kang.
Imate zanimljiv slučaj.
U redu.
Zašto tužitelj ne bi smio zatražiti razvod?
Tužitelj traži razvod jer tvrdi da se tuženica zaljubila u nekog drugog.
No prema članku 841. Građanskog zakona
razvod se ne može zatražiti
ako je bilo oprosta nakon ili suglasnosti
prije prekršaja druge stranke.
U ovom slučaju tužitelj i tuženica dogovorili su brak
bez emocionalnih i fizičkih odnosa,
uz dopuštenje izvanbračnih veza.
Dijele samo obveze odgajanja djeteta.
To podrazumijeva prethodnu suglasnost prema članku 841. Građanskog zakona.
Dakle, ako netko unaprijed da suglasnost ili poslije oprosti aferu,
onda ne može zatražiti razvod?
- Ne. - Dobro.
Dobra je.
Hyo-min to ovdje iskorištava.
Tužitelj tvrdi
da je tuženica imala aferu s drugim muškarcem
te da on više ne podnosi brak bez ljubavi i seksa.
Čak i ako je bilo prethodne suglasnosti,
ona je sad očito povučena.
Zar ne shvaćate značenje ugovora?
Ako on samostalno povuče suglasnost, poništava li to ugovor?
Ugovor?
Taj je ugovor nevažeći.
Od početka je isključivao ljubav i intimnost
i čak dopuštao izvanbračne veze.
To poništava bit braka.
Taj se ugovor protivi javnom redu i moralu. Nevažeći je.
Ukratko, brak bez ljubavi i seksa sam po sebi krši javni red i moral.
Ako brak bez ljubavi krši javni red i moral,
jesu li svi brakovi temeljeni samo na praktičnim uvjetima nevažeći?
Prema tome bi se svi u braku bez ljubavi i seksa
trebali razvesti.
U braku se ne podudaraju samo osjećaji,
nego i ciljevi i svrha života.
Ovaj je sporazum sklopljen
između tuženice i tužitelja radi odgajanja djeteta,
i dosad su uspješno održavali svoju obitelj bez problema.
No tužitelj sad želi rastaviti to stabilno kućanstvo
samo zato što su se njegovi osjećaji promijenili.
Časni sude,
taj sporazum direktno niječe bračne obveze suživota,
podrške i suradnje navedene u članku 826. Građanskog zakona.
Ako sud ovo dopusti,
mogla bi nastati zbrka
u pravnom sustavu koji regulira bračne odnose.
Štoviše, Vrhovni sud smatra
da su seksualni odnosi ključni za brak
i da bi njihovo dugotrajno odbijanje bez razloga moglo biti temelj za razvod.
Ako tuženica očajnički želi očuvati brak, mogla bi spavati s tužiteljem.
Govorite li joj da spava s čovjekom kojeg ne voli?
Zašto se udala
ako ga ne voli?
Jer je ljubav nesavršen, iscrpiv i privremen osjećaj.
Zato se ne žene baš svi zaljubljeni
i nisu baš svi u braku zaljubljeni.
Vi to najbolje znate.
Časni sude,
predmet o kojem tužiteljev odvjetnik govori odnosi se samo na tipičan brak
i ne može se primijeniti kad je postajao jasan dogovor
prije braka o izostanku odnosa.
Onda ću vas pitati sljedeće.
Stavimo sa strane osjećaje i seks.
Vi želite da sud dozvoli udanoj ženi da viđa drugoga?
Samo malo, ovo me vrijeđa.
Vi možda mislite da naš ugovor krši javni red i moral i što god.
Čula sam i za… Kako ono? Ugovor o konkubini?
Primjenjivo je na takvo što.
Mi nismo sklopili neki nemoralan ili nenormalan ugovor.
On to najbolje zna. Dopušta da odvjetnik govori umjesto njega.
Neću više viđati Sang-mina.
Je li to dovoljno?
Tuženice, smirite se, molim.
TUŽENIK
Časni sude,
neće biti problema
ako maknemo klauzulu o otvorenoj vezi iz ugovora, zar ne?
Ako kažete da je ugovor ništavan
samo jer je to brak bez ljubavi i seksa,
nije li to vrlo staromodno mišljenje?
Što se toga tiče,
sud će donijeti sveobuhvatnu presudu.
Časni sude,
ovaj se ugovor temelji na seksualnom samoodređenju
i društvenoj odgovornosti odgoja djeteta
te ne krši javni red.
Institucija braka razvija se s vremenom i kulturom.
Dvoje ljudi iz razvedenih obitelji sklopili su ovaj ugovor
da svom djetetu pruže bolju okolinu.
Odredili su jasna pravila da izbjegnu nepredviđeno
u odgoju djeteta i svakodnevici.
Shvaćam.
Sud će pomno razmotriti predstavlja li ugovor
razvijen oblik braka ili strukturu koja podriva samu tu instituciju.
Zakon predstavlja minimalan prag moralnosti.
U razmatranju ovog predmeta
sagledat ćemo prirodu braka i princip javnog reda i morala.
Predajte dodatne podneske do roka
pa ćemo odrediti datum sljedećeg saslušanja.
Razgovarajmo na trenutak.
O čemu?
Idem na slijepe spojeve svaki tjedan.
Nekad čak i triput tjedno.
Pa?
Žalim zbog onoga što sam učinio.
Pitam se
zašto sam ti to napravio.
Mislio sam sve što sam rekao na sudu.
Brak bez ljubavi ne funkcionira.
Čak i ako mi netko bolje odgovara, čemu to ako je ne volim?
- Ti meni ne odgovaraš. - Zašto?
Bit ću bolji.
Zaboravi ljubav. Nisi odan.
Ne bih bila s nekim takvim, a kamoli se udala za njega.
HOTEL LIELSIUM
Prošlo je 20 minuta. Gdje je?
Nazvat ću ga.
HYNIC CORE DIREKTOR CHOI CHIL-HYEON
Zašto me zove g. Choi iz Hynic Corea?
- Tko je to? - Direktor tehnologije.
Javite se.
Halo?
Da.
Što? Sad?
Možete potpisati na dnu.
Čim potpišete,
na vaš će račun sjesti 20 milijardi wona.
Ponuda vrijedi do danas u 18 h.
Imate još 18 minuta.
Ovo je jedini način.
S 20 milijardi možemo pokriti tvoj dug,
kao i Sang-junov, Geon-taekov i Seung-namov.
Ne možeš dopustiti
da tvoja obitelj izgubi dom i završi na ulici.
Vjerovali smo ti. Čak smo posudili od lihvara za istraživanja.
Ako nas i Hynic Core odreže,
gotovi smo.
Ako potpišem ovdje,
zaposlenici Hynic Corea sigurno neće biti otpušteni?
Tako je.
Nekoliko ste puta provjerili ugovor.
Ulazak je dozvoljen samo ovlaštenom osoblju.
Maknite se.
Ugovor pod takvom prisilom je pravno ništavan.
To se mene ne tiče.
Ja samo pratim naredbu da nikoga ne puštam unutra.
Hynic Core Inc. nije samo radno mjesto.
To je naslijeđe izgrađeno na radu, strasti
i mladosti svih zaposlenika.
Molim vas, dopustite mojim zaposlenicima da nastave raditi.
Da, dajem vam riječ.
G. Lee,
vrijeme je za odluku.
STRANKA B, POTPISNIK LEE SEONG-BIN
Gospođo Kwon!
Što?
Maknite se, nasilnici!
G. Lee Seong-bin!
- Seong-bin! - G. Lee!
Ne dirajte me! Tužit ću vas!
Pustite me!
Mičite se!
Puštaj!
- Seong-bin! - G. Lee!
Kako ste…
Prokleti cinkarošu!
Kako možeš stati uz Optalyn?
Koji je tebi vrag?
Nemoj to potpisivati, Seong-bine.
Izbacite ih!
Što to radite?
G. Lee,
ovo je neprihvatljivo.
Imate manje od deset minuta.
Nakon 18 h ponuda za 20 milijardi wona automatski se povlači.
Samo malo.
Dajte mi trenutak.
Stjerali su me u kut.
Moja je kuća već prodana na dražbi,
a ti, Seung-nam,
i drugi čak ste uzeli privatne zajmove zbog mene.
Ovo nije samo tvoje breme.
Hynic Core nije samo tvoj.
Uložili smo jer smo vjerovali u tehnologiju i u tvrtku.
To je bila naša odluka.
Zašto bi ti preuzimao odgovornost za to?
G. Lee,
ovo nije u redu.
G. Lee.
Dajte nam priliku da ovo popravimo.
Žao mi je,
ali neću potpisati.
G. Lee!
G. Ban, vi ovako poslujete?
Podnesite tužbu protiv Bluestonea i svih upletenih za prijevaru.
U redu.
Gospodine,
a da pronađemo rješenje gdje svi mogu preživjeti?
Možemo to jednostavno odvesti na sud.
I pobijedili biste.
Ali naplata duga je druga priča.
Bluestone je već podijelio 120 milijardi wona korisnicima,
pa novca u fondu više nema.
Ako sud i utvrdi odgovornost društva za upravljanje imovinom ili g. Bana,
oni ne mogu platiti.
To znači da ništa ne dobivate, čak i ako dobijete tužbu.
Znate to.
Prodajte Hynic Core natrag Bluestoneu za 120 milijardi wona.
Pobrinut ću se da Bluestone može platiti 120 milijardi.
Poduzeli smo neke korake jer smo vjerovali u Hynic Core.
Bez toga,
čak i da vratimo 120 milijardi wona, imali bismo značajne gubitke.
Želim sve dokaze u vezi s g. Ko Seung-cheolom.
Što ćete napraviti s njima?
Izbacit ćete ga iz Yullima?
Hoću.
Predložit ćemo njegov otkaz zbog kršenja partnerskog sporazuma.
I pobrinut ćemo se da više nikad ne počini tako suvremenu izdaju.
Stvarno mislite da novaci poput vas
mogu dotaknuti g. Koa?
Iza Koa stoji cijela frakcija.
Zbrinuti štićenici poput mene
i visokorangirani službenici koje je on kao siva eminencija
raširio preko pravnog, financijskog i političkog svijeta.
Onda ću ga pokušati dotaknuti.
G. Lee Seong-bin dovršit će tehnologiju
i Optalynu dati ekskluzivnu licencu za njezinu uporabu.
Znači li to da ćete dati prava,
ali zadržati patent?
Da, izvorni kod ostat će crna kutija
i predat ćemo vam ga u AIP formatu.
To je preduvjet.
Šifriranje i prevencija obrnutog inženjeringa.
Javit ćemo vam se u vezi s naknadama od licence.
A ako odbijemo?
Osigurali smo dokaze uz Ha Du-sikovu pomoć.
To je više nego dovoljno
da ga dotaknem.
Samo želimo čvršći dokaz. To je sve.
Dajte mi…
taj dokaz.
Bez g. Lee Seong-bina
tehnologija se ne može usavršiti ni ostvariti.
Čak i ako dobijete tužbu,
nenaplaćivanje će vas koštati milijarde.
A ako izgubite priliku da osvojite tržište tom tehnologijom,
gubitak će biti još veći.
Ponuda vrijedi samo sada i ovdje.
Uz udio profita g. Koa, uvjerit ću druge korisnike
da vrate 120 milijardi wona Optalynu.
Vratit ćemo Hynic Core njegovim prvotnim dioničarima
kad nam se ulaganje od 15 milijardi wona vrati u potpunosti, s kamatama.
Računica još uvijek ne stoji.
Ima još nešto.
Hvala, gospodine.
U redu, doviđenja.
U redu. Prihvaćamo dogovor.
Dobar dan.
Ime na rezervaciji?
Heart Logic.
Da, vaš je partner već ovdje.
Dođite sa mnom.
- Izvolite ovuda. - Hvala.
Zdravo…
Što?
Što radite ovdje?
Što vi radite ovdje?
Ma ne. Heart Logic?
Nemojte mi reći
da je ovo ono što mislim da jest.
Mislim da jest.
Halo?
Sa mnom sjedi dama koja je 11 godina mlađa
i nikad se nije udavala.
Tražio sam nekoga svoje dobi tko je također razveden.
Naša umjetna inteligencija analizira vaše preferencije i kompatibilnost
i predlaže najuravnoteženiji spoj.
Prema preporukama našeg UI-ja,
vi ste savršen spoj. Zato smo vas sparili.
Otkazujemo današnji sastanak.
Ako se ovo ponovi, otkazat ću i članstvo.
Sigurno vas je iznenadilo
što smo vas spojili s mlađom osobom koja nije razvedena.
Ubuduće ćemo prioritet dati vašim preferencijama,
a ne analizi umjetne inteligencije.
Zasad, nadam se da ćete uživati u večeri
i dobro iskoristiti vaše zajedničko vrijeme.
Radije ne bih.
Doviđenja.
Halo?
Ne.
Zapravo mislim da smo odličan spoj.
Čak sam kupila novu odjeću i otišla na frizuru prije spoja.
A restoran je sjajan.
Da. U redu.
Biste li naručili?
Možete li nam dati trenutak?
Došlo je do nesporazuma.
Idem ja.
Uživajte u večeri. Ja častim.
Jedite sa mnom.
Hrana je ovdje izvrsna.
Sigurno niste jeli.
Ne treba.
Mogu li naručiti za jednu osobu?
Žao mi je, ali primamo narudžbe samo za dvije ili više osoba.
Onda ću naručiti za dvoje.
Žao mi je, ali na središnjim stolovima ne poslužujemo goste koji su sami.
Mogu li vas premjestiti u bar?
Naručit ćemo za dvoje.
U redu.
- Zašto vam se ne sviđam? - Nisam to rekao.
Samo da nismo dobar spoj.
Zašto ne?
Vi ste moja vježbenica,
mnogo ste mlađi od mene i nikad se niste udavali.
Nisam mislila da će to biti takva mana.
Ne radi se o mani ili prednosti.
Dakle, kažete da sam previše kvalificirana.
„Kang Hyo-min je previše kvalificirana za spoj s Yoon Seok-hoonom.”
To je samo jedan spoj, nije vjenčanje.
Budimo samo na spoju danas.
Ionako ste zakazali ovo vrijeme.
Kamo ćemo poslije?
Moramo li nešto raditi poslije večere?
Seok-hoon…
Seok-hoon?
Danas smo na spoju.
Ne mogu ti persirati.
Nego, platit ćeš večeru, zar ne?
Da.
Ne mogu ti dati da platiš večeru,
a da te barem ne počastim kavom.
Meni je to u redu.
Meni nije.
Ali vani je previše lijepo samo za kavu.
A šetnja u parku i pivo?
Nasmiješio si se.
Dogovoreno.
Zato ideš na slijepe spojeve.
Dakle,
ona bi trebala biti razvedenica u kasnim 30-ima koja voli pse.
Pa,
moja životna partnerica ne mora zadovoljavati određene parametre.
Samo bi bilo lakše da imamo slično porijeklo.
„Životna partnerica.”
Sviđa mi se taj izraz.
Mislim da je brak težak.
Ljubav nije dovoljan razlog za brak,
a brak ne jamči da će ljubav potrajati.
Ne možeš razdvojiti ljubav od braka,
ali nekako se čine drugačijima.
Kako to?
Pa,
ako u ljubavi gledamo jedno u drugo,
u braku
gledamo u istom smjeru.
Tako je.
Sviđa mi se što si rekao.
Što sam rekao?
„Ljubav para započinje sa strasti,
prerasta u stvarnost i završava u solidarnosti.
Gubitak strasti
ne znači gubitak ljubavi.”
Ja se slažem s onim što si ti rekla.
„Možda brak nije vrhunac ljubavi,
nego proces koji je troši.”
Moj je ideal bio
doživotna partnerica
koja će sa mnom hodati rame uz rame prema istom cilju.
Ali u stvarnosti…
Moj se brak sad čini kao proces trošenja ljubavi.
I katkad mislim…
Da je moj život propao trud.
Zašto?
Jer si se razveo?
Da.
Ne mislim tako.
Neke su ljubavi epovi,
a neke kratke priče.
To što si napisao kratku priču ne znači da je propala.
Je li?
Da.
Nije to propao trud.
To je samo knjiga koja je završila.
Moraš napisati drugu.
Neku strastvenu romansu.
Da.
Što je?
Potpetica mi se klima.
Možda da prestanemo hodati?
- Idemo doma? - Ne.
Idemo još malo hodati.
Lijepo je vani.
Izvoli.
Usput, jesi li promijenio parfem?
Jesam.
Zašto?
Da napišem novu knjigu.
G. Yoon je bio ondje?
Da.
Kako se to dogodilo?
Kako je bilo? Odmah ste se rastali?
Rekla si da si večerala. S njim?
Reci nam sve detalje. Ništa ne izostavljaj.
Isprva smo oboje bili šokirani,
ali ja sam htjela nastaviti spoj.
On je htio otići,
ali na kraju smo večerali i čak otišli u šetnju.
Primila sam mu ruku.
- Ruku? - Ruku?
Kako je bilo?
- Dobro. - Što je bilo dobro?
Tješili smo…
jedno drugo.
Opa. Kažu da je utjeha sjeme ljubavi.
Ljubavi?
Hej, on mi je šef. Pokaži malo poštovanja!
Lice ti govori nešto drugo.
Nisi li nam govorila da ne trebaš ljubav?
Rekla si da samo nas trebaš.
Još vjeruješ u to?
To kažemo kad se posvađamo ili prekinemo s dečkom.
- Prihvati to sad. - Što?
Mi ćemo si uvijek biti na drugom mjestu.
Nema šanse.
Je li to tako loše?
Meni se sviđa.
Drugo mjesto?
Da. Vidi.
Dečki, obitelj ili budući muževi i djeca
neizbježno će nam biti prvi.
Ali ti prioriteti nisu savršeni.
Mogu nas povrijediti i razočarati.
Katkad nas izdaju.
Ali to je u redu
jer ćemo uvijek imati drugo mjesto koje će nas podržati.
Jedne smo drugima zaštita koja je samo korak straga.
To smo mi.
Dirljivo.
Imaš pravo.
Mogu opet voljeti i opet doživljavati uspone i padove
jer vi stojite iza mene.
- Ma daj. - Isuse.
Volim te.
Ja ne.
- Volim vas. - Prestanite.
Sad je dosta.
Dakle,
da biste izbacili g. Ko Seung-cheola,
trebate moje slaganje.
Tako je.
Gospodine Kim,
u pitanju je čast i samo postojanje Yullima.
Shvaćam.
Dajte mi vremena da razmislim.
U redu.
Uzmite si vremena i javite mi.
Nemojte ništa napraviti dok ne odlučim.
U redu.
Zaboga.
Dugo nismo ovo radili.
Kad sam radio u prodaji,
iskapio bih piće u tren oka.
U to smo doba pili kao smukovi.
Sjećaš li se?
Kad smo bili u prodaji, pili smo toliko
da smo obojica, skupa s Myeong-jinom, završili u bolnici.
Sjećam se toga.
Bože moj.
Onda su odvjetnički uredi bili kao lobisti, zapošljavali bivše službenike
iz Komisije za poštenu trgovinu i Financijske nadzorne službe
da umanje korporativne kazne i prilagode sankcije.
To smo tad radili.
Danas bismo zbog toga upali u veliku nevolju.
Mnogo je toga onda funkcioniralo, a sada više ne.
Hajde.
Što?
Pratiš me danima i ne možeš to ispljunuti.
Dakle…
Što je bilo?
Je li ti prišla Kwon Na-yeon?
Jest.
Sjećaš li se
što si mi rekao našeg prvog dana u Yullimu?
Što sam rekao?
Kad sam te pitao
zašto mi daješ toliko dionica,
a nisam još ništa napravio,
rekao si:
„Te će dionice biti zadnja protuteža za zaštitu Yullima.”
To sam rekao?
Tad nisam shvaćao što to znači,
ali sad shvaćam.
Zadržao si me kao zaštitu
za slučaj da postaneš korumpiran.
Mogao si srediti takvu razdiobu dionica
da te nitko ne može izbaciti,
no umjesto toga ostavio si kontrolu nad sobom.
Odabrao si me kao posljednju kočnicu
kako tvoji hirovi ili korupcija ne bi potopili Yullim.
Misliš da si tako važan za tvrtku?
Ajme.
Imaš pravo.
Tebe sam odabrao
jer sam uvijek smatrao da ćeš donositi
nesebične odluke za Yullim.
Znam da nisam tako sjajan odvjetnik.
Ali znam prepoznati talentirane ljude
i dovoljno sam velikodušan i mudar da ih njegujem.
Vjerujem da će ti talenti postati okosnica Yullima
i da će tvrđava koju će izgraditi
počivati na čvrstim temeljima,
a ne na nestabilnom pijesku.
Ime Yullim…
sadrži i slovo mojeg imena.
Na temelju odanosti kojoj si me podučio,
nastavit ću misiju
koju si mi ostavio ti u prošlosti, čak i ako
sada moram ići protiv sadašnjeg tebe.
Ovo nije rasprava.
Ovo je obavijest.
Je li to Hyo-min?
Otkud ti ovdje?
Zdravo, Hyo-min.
Još nisam vidjela tu odjeću.
Jako si šik.
Cherry je sigurno gladna.
Moram je nahraniti.
Uđi.
- Stigli smo, Cherry. - Jao meni.
Jesi li jela?
A, da. Hrana.
Nisam.
Idem nahraniti Cherry pa ćemo i mi jesti.
Baš lijepo što si svratila.
Idi oprati ruke.
I ti se presvuci, dušo.
- Ja ću to preuzeti. - Dobro.
Sjedni.
Mama…
Teta.
Sigurno sam te iznenadila. Nisi me očekivala.
Kako možeš govoriti?
Čuješ li me?
Ja…
mogu čitati s usana.
ZA CHERRY
Hvala.
Hyo-ju.
Mogu li te opet vidjeti?
Naučila sam znakovni jezik
da mogu razgovarati s tobom ako te vidim.
Žao mi je.
Oduvijek mi je žao.
Kćeri moja.
Žao mi je.
Nisam mogla doći dosad jer sam i mislila da ti je žao,
i zato dolazim danas.
Bila sam sretna, još sam sretna
i bit ću sretna.
Dobro.
Nismo se došli veseliti, stoga prijeđimo na stvar.
Predlažete moje otpuštanje?
Tako je.
Gđo Kwon, zar niste u stanju iščitati situaciju?
Shin Myeong-jinove, Ko Seung-cheolove, Kim Yul-seongove, Ko Tae-seopove,
Choi Hui-cheolove i moje dionice čine većinu.
Kako god to odigrali, prijedlog o otpuštanju g. Koa neće proći.
Ipak, moram pokušati.
Tko zna?
Možda netko s vaše strane ipak podrži otpuštanje.
Zaboga.
Prvo poslušajmo uvjete.
Imenovali ste me glavnom, pa me pustite da radim svoj posao.
Tijekom mog trogodišnjeg mandata
povjerite glasačka prava g. Shin Myeong-jina
i vaša vlastita meni.
Usto,
nikad me više nemojte pokušati izgurati
putem spletki.
Iznad svega,
nemojte više iskorištavati mladića
da lažirate skandal.
Mladića?
To je…
Shvaćam. U redu. Pristajem.
- G. Ko. - Dajte mi papire. Potpisat ću.
Pričekajte malo.
Možete ići, g. Ha.
Ali, gospodine Ko…
U redu.
Došli ste u Yullim
kad smo imali
manje od 30 odvjetnika,
zar ne?
Da.
Intervjuirali ste me osobno.
Jasno se sjećam tog dana.
Izgledali ste opako i znao sam da ćete biti dobri.
Posjetio me Kim Yul-seong.
Nakratko sam zaboravio
što mi Yullim znači.
Ne odstupam zbog vašeg pritiska.
Odstupam jer volim Yullim.
Yullim mi je poput djeteta.
Dao sam mu sve što sam imao.
Ali, ovih dana,
mislim da mu treba promjena
jer nas stari način razmišljanja neće nikamo odvesti.
Zato vam dajem priliku
da vidim možete li što promijeniti.
Da, g. Ko.
Neki zakon upotrebljavaju kao oružje,
a neki kao alat.
Koja je razlika među njima?
Nisam sigurna.
Jedni se pokušavaju pridržavati zakona,
a drugi njime vladati.
Drugi sam ja, a prvi ste vi.
Nažalost, nijednom prvi nije
pobijedio drugoga.
S dužnim poštovanjem,
iskorištavanje rupa u zakonu
za osobno bogaćenje i manipulaciju
nije moj put.
Ja ću zakon upotrebljavati kao oružje
da izgradim pošten sustav.
Vidite,
u vašoj sam dobi mislio jednako.
Vjerovao sam da su moje sposobnosti dovoljne za uspjeh.
Ali u stvarnosti nije tako jednostavno.
Sama ću se s time suočiti i onda odlučiti.
Kako hoćete.
Ali nemojte se slomiti.
Prava snaga leži u fleksibilnosti.
Katkad se morate saviti, ne slomiti.
Za to dobro iskoristite g. Yoona.
Za nekoga poput vas on će biti neprocjenjiv.
Hvala vam na savjetu.
Sad imam drugi sastanak.
U redu, idemo onda.
Molim vas…
Dobro mi pazite na Yullim.
Hoću, g. Ko.
Bili ste odlični.
Napravimo ovo kako spada.
Sad ću donijeti presudu.
Od početka
tužitelj Ko Min-chan i tuženica Park Hyeon-yeong
nisu se kanili upustiti u fizičku i emocionalnu zajednicu
i otad svoj odnos održavaju bez srži braka.
Usto, tužitelj je nedvojbeno izrazio
nemogućnost da ostane u braku,
a iskreni pokušaj tuženice da se pomire
nije mogao uvažiti. Uzevši u obzir te okolnosti,
sud smatra da ovaj predmet spada
u okvir članka 840, stavka 6 Građanskog zakona,
ozbiljan slučaj u kojem je teško nastaviti brak
i stoga odobrava tužiteljev zahtjev za razvod.
Kao netko tko se dugo bavi razvodima,
dodat ću još jednu primjedbu.
Ljubav nije savršena,
a brak je proces izdržavanja te nesavršene ljubavi u paru.
Taj proces zna biti težak i može zakazati.
Rezultat je toga katkad razvod.
Ali, ako u samom početku isključimo ljubav
samo zato što je teška,
gubimo osnovnu vrijednost
u bračnom putovanju.
Iako će bračni odnos završiti,
nadam se da će iskrenost i odgovornost koje su postojale u njemu
još dugo živjeti.
Time se završava presuda suda.
Dobro ste se držali.
Presuda smatra da je ljubav bit braka,
ali ja vjerujem da i odgovornost može biti njegova bit.
Nadam se da shvaćate da ovaj rezultat ne poriče
vašu odgovornost kao roditelja
ni poštovanje i iskrenost koje su s tim povezane.
Ne mislim to.
Hvala vam, g. Yoon.
Hvala, gđo Kang.
Hvala.
Ja ću…
pokupiti Mina.
Ako imaš vremena…
Bože.
Nema veze.
Idem ja.
Idem s tobom.
Idemo na večeru.
Stvarno?
Imaš vremena?
Onda možemo sve troje na večeru.
Previše jedemo vani ovih dana.
I ti previše jedeš vani.
Što ako se Minu opet pojavi ekcem?
Znam jedan restoran s organskom hranom.
Bez aditiva i jakih začina.
Stvarno? Gdje?
Jeste li dobro?
Ne budite nervozni.
- Nisam. - Ne?
Zašto sam ja nervozan?
- I ja sam. - Zar ne?
Već je odlučeno, zar ne?
Ovo je samo formalnost, zar ne?
- Ne. - Što?
Mogla bi reći ne?
Da.
Ovo je ludo.
Pa zašto ste nas pozvali?
Znate kako je suživot različit od braka?
Kako?
Suživot je sporazum između dvoje ljudi,
ali brak je objavljivanje tog sporazuma obitelji, prijateljima i svijetu.
Zato su i za prosidbu nužni svjedoci.
Pogotovo kad dođe g. Yoon.
Onda je još važnije.
Imate pravo.
Hyo-min je rekla da će prekriti Min-jeongine oči,
pa pustite glazbu čim se Min-jeong pojavi.
- Na zapovijed! - Dobro.
Evo ih.
Dobro!
Nikad se nisam ovako osjećala.
Pazi.
Tlo je grbavo.
Pazi.
Nadesno.
- Koliko još? - Skoro si stigla.
- Što je ovo? - Pazi.
- Stani ovdje. - Ovdje?
Mogu otvoriti oči?
Zašto plješćete?
Što je ovo?
Min-jeong,
bok.
Jučer sam napisao par riječi
za ovaj trenutak.
Zavjet moje ljubavi prema tebi, draga.
„Draga”?
ZAVJET LJUBAVI
Što radiš?
Hajde.
„Zavjet ljubavi.”
„S tobom ću pamtiti
prvu iskru naše ljubavi kroz vrijeme,
poštovati te i vjerovati u tebe.
Neka današnja ljubav zaplovi u sutrašnjicu,
i neka se sutrašnja ljubav produbi u vječnost.
I u ime te vječnosti…”
Sad kad to čitam naglas,
malo je čudno.
Zvuči previše savršeno,
ne zvuči kao moje riječi.
Je li tako?
Malo.
Stalno govorim da te volim
i obećavam da će ljubav trajati vječno,
ali iskreno,
ne znam ni što je točno ljubav.
Valjda to ima smisla.
Na kraju krajeva, nitko nam ne kaže
kako bismo trebali voljeti.
Zato se čini
da saznamo što je ljubav
tek nakon što nas povrijede
i shvatimo koliko je vrijedna samo kad je izgubimo.
Tako korak po korak otkrivamo
što je ljubav.
Zato je za mene ljubav put na kojem stalno preispitujem,
prisjećam se i doživljavam dok tražim
svoj vlastiti odgovor.
I želim na taj put…
krenuti s tobom.
Neću se zakleti da će moja ljubav trajati vječno,
kako sam ovdje napisao.
Ali nešto zaista želim obećati.
Želim s tobom ići do samog kraja
i vidjeti što je iza ovog zavjeta ljubavi.
Bit ću muž koji uvijek stoji pokraj tebe
i gleda kako rastemo i mijenjamo se nakon mladosti
i štiti te
do samog kraja.
Evo.
Ja…
Imam poprilično velik prsten.
Hoćeš li se udati za mene?
Često šetate ovdje?
Da.
Kad razmišljam o nečemu.
O čemu danas razmišljate?
O onom što je rekla sutkinja.
I ja.
Doživio sam ljubav
i znam koliko je nesavršena.
Povrijedili su me
i posrnuo sam,
pa sam mislio da bi bilo mudrije
samo upoznati nekoga tko mi odgovara
i živjeti mirnim, dosadnim životom,
nego ganjati ljubav.
Zato ste zvali agenciju za sparivanje.
Ali dobro ste se zabavili sa mnom, zar ne?
Nije bilo loše.
Neočekivano ste me utješili.
Vidite? Rekla sam vam.
Ali niste jedini.
I ja sam to pomislila.
Da će manje boljeti ako manje budem voljela.
Zato sam mislila
da, ako umjesto ljubavi nađem odgovarajućeg partnera,
možda bude lakše.
Ali sutkinjine su me riječi pogodile.
Ako odaberem lakši put,
mogla bih zanemariti samu srž.
Da.
Istovremeno, shvaćam i zašto ste rekli
da je odgovornost bit braka.
Oboje je nužno.
I ljubav i odgovornost.
Ali nijedno nije lako.
Valjda se zato ljudi razvode.
A razvod nije kraj.
Pogotovo u našem predmetu.
Da.
Muž gđe Park Hyeon-yeong vjerojatno je tražio razvod
ne da okonča vezu,
nego da počnu iznova.
Razvod možda nije kraj,
nego nova početna točka.
Možda sam izgubila, ali bilo je lijepo.
Kako to?
Bez obzira na ishod,
u sudnici sam naučila nešto o ljubavi.
Sutkinjine su me riječi dirnule,
a prosidba g. Leeja bila je savršen kraj.
Skoro ste zaplakali.
„Ne znam što je iza zavjeta ljubavi.”
Kad sam to čula, navrle su mi suze.
Iskreno, katkad zaplačem na vjenčanjima.
A rekli ste sve ono u sudnici?
Aha, to ste govorili kao odvjetnica?
Pola-pola.
Kako je rekao g. Lee, ne znam što je točno ljubav.
Ipak, mnogo sam naučila iz predmeta u Yullimu.
Kao danas.
Što ste naučili?
O ljubavi?
Da. O ljubavi.
O ljubavi između muškarca i žene.
- Odlično. - Hvala.
Hvala.
O ljubavi roditelja prema djeci.
O ljubavi djece prema roditeljima.
I…
o ljubavi supružnika.
Žao mi je.
Čak o ljubavi koju iskazujemo jedni drugima.
Hvala što ste me podsjetili da ljubav ima razne oblike,
i što ste mi pokazali
kako da shvatim i zacijelim rane
koje s njom dolaze.
Ali još ne znam
što je točno ljubav.
Što vi mislite da je ljubav?
Pa…
Za mene je ljubav…
KAKO POSTATI ODVJETNIK
Prijevod titlova: Dunja Pite